laion/Wikipedia-Exotic huggingface dataset:
Come on a Cone

Come on a Cone הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2011, על ידי חברות התקליטים יאנג מאני, קאש מאני וריפבליק. את השיר השוו לעבודות שונות של הראפרית מיסי אליוט. השיר נכתב על ידי ניקי מינאז', היט-בוי ופרננדו גריבאי, הולחן על ידי ניקי מינאז' והופק על ידי היט-בוי ופרננדו גריבאי גם כן. השיר זכה לביקורות רבות מטעם מבקרי המוזיקה, תוך שבפיצ'פורק סקרו אותו גם כן. בנוסף לכך, סקרו את השיר גם ב-NME. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.8 מיליון השמעות. מידע על היצירה "Come on a Cone" באתר מיוזיק בריינז סרטון השיר "Come on a Cone" באתר יוטיוב ניקי מינאז', היט-בוי, פרננדו גריבאי Nicki Minaj – Come on a Cone (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Matthew Cole, Review: Nicki Minaj, Pink Friday: Roman Reloaded (באנגלית) Nicki Minaj – Come on a Cone (באנגלית), נבדק ב-2020-06-12 Listen to "Come on a Cone" by Nicki Minaj (באנגלית), נבדק ב-2020-06-12 Nicki Minaj - 'Pink Friday: Roman Reloaded' | NME, NME Music News, Reviews, Videos, Galleries, Tickets and Blogs | NME.COM, ‏2012-04-05 (באנגלית) Come On A Cone, 2012-04-03, נבדק ב-2020-06-12
I Am Your Leader

I Am Your Leader (בעברית: אני המנהיגה שלך) הוא שיר שהוקלט על ידי הראפרית הטרינידדית ניקי מינאז' בשיתוף הראפרים האמריקאים ריק רוס וקמ'רון, מתוך אלבום האולפן השני שלה, Pink Friday: Roman Reloaded. השיר יצא לאור ב-3 באפריל 2012, על ידי חברות התקליטים יאנג מאני, קאש מאני וריפבליק. השיר הגיע למקום ה-71 במצעד שירי ה-R&B\היפ הופ. השיר נכתב על ידי ניקי מינאז', היט-בוי, פרננדו גריבאי, קמ'רון וריק רוס והופק על ידי היט-בוי ופרננדו גריבאי גם כן. שלל אתרי מוזיקה ומגזינים סקרו את השיר כדוגמת מגזין הבילבורד, מגזין XXL, הגרדיאן, פיצ'פורק, AllMusic, אנטרטיינמנט ויקלי, ומגזין NOW. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות. מידע על היצירה "I Am Your Leader" באתר מיוזיק בריינז סרטון השיר "I Am Your Leader" באתר יוטיוב ניקי מינאז', היט-בוי, פרננדו גריבאי, קמ'רון, ריק רוס Nicki Minaj – I Am Your Leader (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Nicki Minaj, Billboard Nicki Minaj (Ft. Cam’ron & Rick Ross) – I Am Your Leader (באנגלית), נבדק ב-2020-06-12 Nicki Minaj, 'Pink Friday: Roman Reloaded': Track-By-Track Review, Billboard, ‏2012-03-29 X. X. L. Staff, Nicki Minaj, Pink Friday: Roman Reloaded - XXL, XXL Mag (באנגלית) Nicki Minaj: Pink Friday: Roman Reloaded – review, the Guardian, ‏2012-04-05 (באנגלית) Nicki Minaj: Pink Friday: Roman Reloaded, Pitchfork (באנגלית) Pink Friday: Roman Reloaded - Nicki Minaj | Songs, Reviews, Credits | AllMusic (באנגלית אמריקאית), נבדק ב-2020-06-12 Pink Friday: Roman Reloaded, EW.com (באנגלית) Kevin Ritchie, Nicki Minaj - Pink Friday: Roman Reloaded, NOW Magazine, ‏2012-04-05 (באנגלית) I Am Your Leader, 2012-01-01, נבדק ב-2020-06-12
Beez in the Trap

Beez in the Trap (בעברית: דבורה בתוך מלכודת) הוא סינגל שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-29 במאי 2012, על ידי חברות התקליטים יאנג מאני, קאש מאני רקורדס וריפבליק רקורדס, כסינגל השלישי מתוך האלבום. השיר הגיע למקום השביעי במצעד שירי הראפ. השיר נכתב על ידי ניקי מינאז', מוריס ג'ורדן ו-2 צ'יינז והופק על ידי המפיק המוזיקלי קנו. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, דבר אשר הופך אותו לאחד מהשירים המצליחים ביותר מהאלבום. פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות. הווידאו קליפ הרשמי של השיר הועלה לערוץ היוטיוב של ניקי מינאז' ב-7 באפריל 2012. הקליפ זכה להצלחה וצבר למעלה מ-190 מיליון צפיות. ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", ‏"Monster", ‏"Beez in the Trap", ‏"Chun-Li", ‏"Moment 4 Life", ‏"Super Bass", ‏"Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון. מידע על היצירה "Beez in the Trap" באתר מיוזיק בריינז סרטון השיר "Beez in the Trap" באתר יוטיוב ניקי מינאז', מוריס ג'ורדן, 2 צ'יינז Nicki Minaj – Beez in the Trap (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Nicki Minaj, Billboard Nicki Minaj (Ft. 2 Chainz) – Beez In The Trap (באנגלית), נבדק ב-2020-06-12 Gold & Platinum, RIAA (באנגלית) Beez In The Trap, נבדק ב-2020-06-12 Nicki Minaj - Beez In The Trap (Explicit) ft. 2 Chainz Anitta, J Balvin and More Performers Revealed for 2022 MTV Video Music Awards, E! Online, ‏2022-08-05 Nicki Minaj Performs "Super Freaky Girl," "Anaconda" & More | 2022 VMAs, נבדק ב-2022-08-31 Nicki Minaj Is Your 2022 VMA Video Vanguard Award Recipient, MTV (באנגלית) Joe Lynch, Joe Lynch, All the 2022 VMAs Performances, Ranked, Billboard, ‏2022-08-29 (באנגלית אמריקאית) Gold & Platinum, RIAA (באנגלית) WebCite query result, www.webcitation.org
Roman Reloaded

Roman Reloaded הוא סינגל שיווקי שהוקלט על ידי הראפרית הטרינידדית ניקי מינאז' בשיתוף הראפר האמריקאי ליל ויין, מתוך אלבום האולפן השני שלה, Pink Friday: Roman Reloaded. השיר יצא לאור ב-24 בפברואר 2012, על ידי חברות התקליטים יאנג מאני, קאש מאני וריפבליק. השיר הגיע למקום ה-57 במצעד שירי ה-R&B\היפ הופ. השיר נכתב על ידי ניקי מינאז', ליל ויין וריקו בייטס והופק על ידי ריקו בייטס גם כן. תחילה, יצא השיר כסינגל ב-24 בפברואר 2012, ברחבי העולם והיה זמין להורדה דיגיטלית. בהמשך, ב-6 במרץ באותה השנה, נשלח לרדיו אורבני שבארצות הברית. פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות. מידע על היצירה "Roman Reloaded" באתר מיוזיק בריינז מידע על היצירה "Roman Reloaded" באתר Discogs ניקי מינאז', ליל ויין, ריקו בייטס Nicki Minaj – Roman Reloaded (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Nicki Minaj, Billboard Nicki Minaj (Ft. Lil Wayne) – Roman Reloaded (באנגלית), נבדק ב-2020-06-12 Milhões de músicas. Tudo isso sem comerciais., Apple Music (בפורטוגזית) Miljoenen nummers. Alles reclamevrij., Apple Music (ב־) WebCite query result, www.webcitation.org Pink Friday ... Roman Reloaded, נבדק ב-2020-06-12 Get millions of songs. All ad-free., Apple Music (באנגלית)
Champion

Champion (בעברית: אלוף) הוא שיר שהוקלט על ידי הראפרית הטרינידדית ניקי מינאז' בשיתוף הראפר הקנדי דרייק והראפרים האמריקאים נאז וג'יזי, מתוך אלבום האולפן השני שלה, Pink Friday: Roman Reloaded. השיר יצא לאור ב-3 באפריל 2012, על ידי חברות התקליטים יאנג מאני, קאש מאני וריפבליק. השיר הגיע למקום ה-36 במצעד שירי ה-R&B\היפ הופ הדיגיטליים. השיר נכתב על ידי ניקי מינאז', ניקיל סית'ראם, דרייק, נאז, ג'יזי ודה גיים, הולחן על ידי דרייק והופק על ידי היט-בוי ופרננדו גריבאי. בשנת 2017, צייצה ניקי מינאז' בחשבון הטוויטר שלה ציוץ על השיר עצמו, תוך שהזכירה כמה שמות מכותביו. פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות. מידע על היצירה "Champion" באתר מיוזיק בריינז סרטון השיר "Champion" באתר יוטיוב ניקי מינאז', ניקיל סית'ראם, דרייק, נאז, ג'יזי, דה גיים Nicki Minaj – Champion (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) R&B/Hip-Hop Digital Songs, April 21, 2012. Billboard biz. Retrieved January 1, 2014. Nicki Minaj (Ft. Drake, Jeezy & Nas) – Champion (באנגלית), נבדק ב-2020-06-12 https://twitter.com/nickiminaj/status/845797235954778117, Twitter Champion, 2012-01-01, נבדק ב-2020-06-12
Right by My Side

"Right by My Side" (בעברית: "לצידי") הוא סינגל שהוקלט על ידי הראפרית הטרינידדית ניקי מינאז' בשיתוף הזמר האמריקאי כריס בראון, מתוך אלבום האולפן השני שלה, Pink Friday: Roman Reloaded. השיר יצא לאור ב-27 במרץ 2012, על ידי חברות התקליטים יאנג מאני, קאש מאני רקורדס וריפבליק רקורדס, כסינגל השני מתוך האלבום. השיר הגיע למקום ה-21 במצעד שירי ה-R&B\היפ הופ. השיר נכתב על ידי ניקי מינאז', ג'מאל רוברטס, אלון פלדר, פופ וונסל ואסתר דין והופק על ידי פופ אלון. השיר לא זכה להצלחה גדולה במצעדים השבועיים אך הצליח להיכנס למצעדי הבילבורד, תוך שדורג כשיר ה-77 המצליח ביותר במצעד שירי ה-R&B\היפ הופ בסוף שנת 2012. פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39 מיליון השמעות. מידע על היצירה "Right by My Side" באתר מיוזיק בריינז סרטון השיר "Right by My Side" באתר יוטיוב ניקי מינאז', ג'מאל רוברטס, אלון פלדר, פופ וונסל, אסתר דין Nicki Minaj – Right by My Side (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Nicki Minaj, Billboard Nicki Minaj (Ft. Chris Brown) – Right by My Side (באנגלית), נבדק ב-2020-06-12 "The Best of 2012: The Year In Music". Retrieved 30 January 2013. Right By My Side, 2012-01-01, נבדק ב-2020-06-12
נועם דר

נועם דר (נולד ב-28 ביולי 1993) הוא מתאבק ישראלי-סקוטי, המופיע בארגון ההיאבקות WWE בתוכנית NXT. בנוסף לכך, הוא מופיע בארגון ההיאבקות הסקוטי Insane Championship Wrestling‏ (ICW), שבו הוא אלוף העולם במשקל כבד הנוכחי. דר הופיע לראשונה ב-WWE במסגרת טורניר ה-Crusierweight Classic של שנת 2016. כמו כן, הוא הופיע בארגוני היאבקות נוספים כמו Total Nonstop Action Wrestling‏ (TNA) ובתוכנית ה-Boot Camp הבריטי שלו, Progress Wrestling,‏ Preston City Wrestling‏ (PCW),‏ Insane Championship Wrestling‏ (ICW),‏ Dragon Gate UK‏ (DGUK), Revolution Pro Wrestling‏ (RPW),‏ Westside Xtreme Wrestling‏ (wXw),‏ Global Force Wrestling‏ (GFW) ו-Ring of Honor‏ (ROH). דר הוא פעמיים אלוף Zero-G של ICW ופעם אחת האלוף במשקל קל של PCW לצד אליפויות רבות שבהן זכה. דר הוא המתאבק הישראלי הראשון שמופיע בארגון ההיאבקות ה-WWE. דר נולד ב-28 ביולי 1993 בבאר יעקב, ישראל. הוא עבר לסקוטלנד בגיל 5 וגדל באייר, שם התגורר עד שנת 2016 עקב הופעתו בטורניר ה-Crusierweight Classic של ה-WWE. הישגים בארגון ההיאבקות British Championship Wrestling – BCW אליפות במשקל פתוח של BCW (פעם אחת) הישגים בארגון ההיאבקות Insane Championship Wrestling – ICW אליפות העולם במשקל כבד של ICW (פעם אחת) אליפות ה-Zero-G של ICW (פעמיים) טורניר על אליפות ה-Zero-G של ICW‏ (2010) הישגים בארגון ההיאבקות One Pro Wrestling – 1PW אליפות במשקל פתוח של 1PW (פעם אחת) הישגים בארגון ההיאבקות Preston City Wrestling – PCW אליפות במשקל קל של PCW (פעם אחת) אליפות במשקל כבד של PCW (פעם אחת) טורניר הדרך לתהילה (2013) הישגים בארגון ההיאבקות Premier British Wrestling – PBW אליפות הזוגות כבד של PBW (פעם אחת) - עם ליאם תומסון הישגים בארגון ההיאבקות Progress Wrestling גביע העולם של Progress‏ (2014) הישגים בארגון ההיאבקות Pro Wrestling Elite – PWE אליפות העולם במשקל כבד של PWE (פעם אחת) אליט ראמבל (2016) הישגים במגזין ההיאבקות Pro Wrestling Illustrated – PWI PWI דירג אותו במקום ה-106 מתוך 500 המתאבקים הטובים ביותר לשנת 2016 הישגים בארגון ההיאבקות World Wrestling Entertainment – WWE אליפות גביע המורשת של NXT‏ (3 פעמים) מדיה וקבצים בנושא נועם דר בוויקישיתוף נועם דר, ברשת החברתית פייסבוק נועם דר, ברשת החברתית אקס (טוויטר) נועם דר, ברשת החברתית אינסטגרם נועם דר, באתר WWE.com להיאבקות מקצועית נועם דר, באתר Online World of Wrestling נועם דר, במסד הנתונים הקולנועיים IMDb (באנגלית) גרי רויף, ‏השגריר עם השריר: זה הישראלי הראשון ב-WWE, באתר ‏מאקו‏, 14 ביולי 2016 דיווח בארצות הברית: ארגון ה-WWE הציע חוזה למתאבק הישראלי נועם דר, באתר וואלה, 29 ביולי 2016 עירד צפריר, נועם דר: "כמובן שהתוצאה נקבעת מראש, אבל אפשר לדבר עם היריב והמארגן כדי לקבוע איך הקרב יילך", באתר הארץ, 21 באוגוסט 2016 עדי כפיר, ‏רשמית: הישראלי נועם דר מצטרף ל-WWE‏, באתר ערוץ הספורט, 25 באוגוסט 2016 ‏נועם דר: "זה כאילו אני עולה לקרב ראשון בקריירה", באתר ספורט1, 17 בספטמבר 2016 הישראלי הראשון ב-WWE, נועם דר מגיע ל-RAW ואנו מעדכנים באתר IPWA אליסף דעואל, ‏יהדות השרירים: נועם דר חולם לכבוש את ה-WWE‏, באתר ONE‏, 13 בנובמבר 2010 ריאיון עם המתאבק הישראלי הראשון ב-WWE
עמק החרוץ

עמק החרוץ (באנגלית: The Valley of Decision) הוא סרט קולנוע אמריקאי משנת 1945 בבימויו של טאי גארנט, עם גריר גרסון וגרגורי פק בתפקידים הראשיים. התסריט מבוסס על רומן בשם זה (אנ') מאת מרשה דבנפורט משנת 1942. לעומת הרומן שהוא סאגה משפחתית על בעלי תעשיית הפלדה בפיטסבורג משנת 1873 עד להתקפה על פרל הארבור, הסרט מתאר את המאורעות משנת 1873 למשך כעשור. גם בספר וגם בסרט נמצאת במרכז העלילה מרי רפטרי שנכנסה לבית התעשיין סקוט כמשרתת בגיל 16 והייתה מרכז המשפחה במשך שבעה עשורים. גריר גרסון הייתה מועמדת לפרס אוסקר לשחקנית הטובה ביותר, הרברט סטוטהרט היה מועמד לפרס אוסקר לפסקול המקורי הטוב ביותר. פיטסבורג 1873, ויליאם סקוט (דונלד קריספ) עומד בראש מפעל הפלדה בעיר המעסיק מאות פועלים. סקוט נשוי לקלריסה (גלדיס קופר) ולהם שלושה בנים ובת - פול (גרגורי פק), וילי (דניאל דוריה), טד (מרשל תומפסון) וקונסטנס (מרשה האנט). הפועלים הם מהגרים איריים שחיים בשכונת מצוקה בפאתי העיר. מרי רפטרי (גריר גרסון) גרה שם בצריף ביחד עם אחותה האלמנה ואביה פטריק "פט" רפרטי (ליונל ברימור). "פט היה פועל במפעל הפלדה, נפגע ונשאר משותק. למרות שקיבל פיצויים ותמיכה, הוא עוין את ויליאם סקוט ומשפחתו העשירים והמנצלים. מרי מקבלת הצעה לעבוד כמשרתת בבית סקוט ומקבלת זאת בשמחה למרות התנגדותו של אביה. היא מתחילה בפחדים וחששות אך במהרה משתלבת בחיי המשפחה ומתפתחת אהבה בינה לפול. על ליבו של פול מתחרה גם לואיז קיין (ג'סיקה טנדי) ששייכת למעמד החברתי של פול אך הוא לא מאוהב בה. סקוט יודע שרק פול יוכל להמשיך את המפעל לאחר מותו. פול מצליח בעזרת הפועל הראשי ג'ים ברנן (פול פוסטר) לשפר את הניצול של הכור. מרי חשה שלא תוכל להינשא לפול בגלל הבדלי המעמדות. כאשר קונסטנס מתחתנת עם גבר אנגלי, היא מסכימה לעבור אתם ללונדון. פול ממשיך לשלוח לה מכתבי אהבה. סקוט מבחין בעצב של פול וכשמתברר לו כי הסיבה היא מרי הוא משכנע אותה לחזור. מרי חוזרת לשמחתו של פול המדבר על נישואים אבל ברקע מופיעים אירועים מאיימים. הפועלים משביתים את המפעל כשסקוט מסרב לבקשתם להעלאה במשכורת ולהתארגות. סקוט מארגן בדטרויט קבוצת שוברי שביתה. מרי משכנעת את פול וסקוט להיפגש איתם על הגשר במפעל. סקוט שולח את טד לתחנת הרכבת לעצור את שוברי השביתה אך הוא משתכר ולא מבצע זאת. בראש קבוצת השובתים נמצאים פט רפרטי וג'ים ברנן. סקוט נענה לחלק מדרישותיהם אך לפתע מגיעים שוברי השביתה ומתחוללת מהומה. פט יורה בסקוט והורג אותו ובמהלך היריות נהרגים גם פט וג'ים. מרי התמונה מחליטה לעזוב את בית המשפחה. היא פותחת חנות בגדים ושומרת על קשר עם קלריסה סקוט שמגיעה מדי פעם לחנות. בינתיים מתחתן פול עם לואיז נולד להם בן בשם פולי (דין סטוקוול). כשקלריסה נוטה למות היא מבקשת ממרי להגיע ומודיעה לה כי הורישה לה את חלקה בירושה שזה חמישית מההון. כל ההון מתחלק לארבעת הילדים ומרי. כל אחד מקבל שני מיליון דולר. פול ומרי מחליטים לא למכור את חלקם ולהמשיך לשמור על המפעל ומשכנעים את קונסטנס לא למכור. המפעל נשאר בידי המשפחה ופול מחליט לעזוב את לואיז ולהתחתן עם מרי. "עמק החרוץ", במסד הנתונים הקולנועיים IMDb (באנגלית) "עמק החרוץ", באתר AllMovie (באנגלית) "עמק החרוץ", באתר Rotten Tomatoes (באנגלית) "עמק החרוץ", במסד הנתונים הקולנועיים KinoPoisk (ברוסית) קדימון לעמק החרוץ, באתר יוטיוב עמק החרוץ, באתר TCM
לילותיו הלבנים של הדוור

לילותיו הלבנים של הדוור (ברוסית: Белые ночи почтальона Алексея Тряпицына) הוא סרט דרמה רוסי משנת 2014 בבימויו של אנדריי קונצ'לובסקי. זהו חלקו האחרון בטרילוגיה של קונצ'לובסקי על המראה האחורית של רוסיה. הסרט מגולל את סיפורם של תושבי כפר רוסי נידח, שמגעם העיקרי עם העולם החיצון הוא דוור. כל השחקנים בסרט הם לא מקצועיים והליהוק ארך שנה. הסרט זכה בפרס אריה הכסף של פסטיבל הסרטים של ונציה ב-2014 בקטגוריית הבמאי הטוב ביותר. קונצ'לובסקי לוקח את הצופה לחבל ארכנגלסק בצפון רוסיה, לחופי אגם קנוזרו, 450 קילומטר מהים הלבן. מקום שבו הזמן כאילו עצר מלכת, כך שהתושבים עדיין מנהלים את התקשורת עם העולם אך ורק באמצעות הדוור; מקום שבו השמש לא שוקעת בקיץ, והלילות לא נגמרים. הסרט משרטט את דיוקנאותיהן של דמויות מקומיות, ובראשן אלכסיי טריאפיצין (ליוחה) הדוור, הנודד ברגל או באמצעות סירה בין הכפרים הנידחים, מבקר את שכניו, מחלק מספק להם לחם, דואר, מיסים, נורות, כסף ופנסיה. הוא החיים עבורם. הוא חולם בהקיץ על חתול אפרפר-כחלחל מסתורי הפוקד את בקתתו. במהלכה של העלילה הוא מנסה להצית להבה ישנה עם אהובתו מימי בית הספר, מתיידד עם בנה הצעיר, ויוצא לחפש את מנוע הסירה שלו שנגנב. חברת הדואר הרוסית השקיעה בהפקת הסרט כ-30 מיליון רובל (כ-820 אלף דולר), ועוד 26.5 מיליון רובל (כ-720 אלף דולר) הוקצו על ידי משרד התרבות של הפדרציה הרוסית. ועדת האוסקר הרוסית שקלה לשלוח את הסרט לתחרות האוסקר לסרט הזר הטוב ביותר, אך הבמאי ביקש לא לשלוח אותו בגלל שהחלוקה לסרט באנגלית ולסרט בלועזית מונעת מרגש עליונות תרבותית של מדינות המערב דוברות האנגלית, והתרבות האחרת. דעתו נתקבלה, ובמקומו ייצג את רוסיה הסרט המצוין לוויתן. "לילותיו הלבנים של הדוור", במסד הנתונים הקולנועיים IMDb (באנגלית) "לילותיו הלבנים של הדוור", באתר AllMovie (באנגלית) "לילותיו הלבנים של הדוור", באתר Rotten Tomatoes (באנגלית) "לילותיו הלבנים של הדוור", באתר Metacritic (באנגלית) "לילותיו הלבנים של הדוור", במסד הנתונים הקולנועיים KinoPoisk (ברוסית) אריאלה בנקיר, הוכרזו הזוכים בפסטיבל ונציה, באתר הארץ, 7 בספטמבר 2014 https://variety.com/2014/film/festivals/venice-film-review-the-postmans-white-nights-1201298548/
I Want to Break Free

"I Want to Break Free" (בעברית: "אני רוצה להשתחרר") הוא שיר של להקת הרוק הבריטית קווין, שנכתב על ידי בסיסט הלהקה ג'ון דיקון. השיר מופיע באלבום The Works, ויצא בשתי גרסאות: אלבום וסינגל. השיר נכלל ברוב ההופעות החיות של הלהקה, בכמה סרטונים ובקונצרט המחווה לפרדי מרקיורי בו הושר על ידי ליסה סטנספילד. השיר ידוע ברובו בזכות הווידאו המוזיקלי שלו שעבורו כל חברי הלהקה התלבשו כמו נשים, מושג שהציע רוג'ר טיילור, כפרודיה על אופרת הסבון ארוכת השנים Coronation Street. החלק השני של הקליפ כלל קומפוזיציה שהועברה עם הבלט המלכותי והופעלה על ידי וויין נשר. בעוד שהפרודיה זכתה לשבחים בבריטניה בה קרוס-דרסינג היא בדיחה פופולרית בקומדיה הבריטית, היא נחשבת שנויה במחלוקת בארצות הברית. לאחר יציאתו בשנת 1984, השיר זכה להצלחה באירופה ובדרום אמריקה, והוא נחשב להמנון המלחמה נגד הדיכוי. למרות זאת, הסינגל הגיע למקום 45 בלבד בבילבורד הוט 100. בבריטניה השיר הגיע למקום השלישי ומכר למעלה מ־200,000 עותקים. השיר גם הגיע לראש המצעדים באוסטריה, בלגיה והולנד. השיר מופיע באלבום האוסף של הלהקה, Greatest Hits II. השיר נכתב בשנת 1983 על ידי ג'ון דיקון ויצא באפריל 1984. הרעיון המרכזי של השיר נעוץ בכותרת שלו, שחוזר על עצמו דרך הטקסט, "אני רוצה להשתחרר". הגיבור בשיר "התאהב". אורכה של גרסת האלבום היא 3 דקות ו-20 שניות. 6 השניות הראשונות שלה חוזרות על הקצב הבסיסי שמנוגן עם התופים, גיטרה אקוסטית, גיטרה בס וגיטרה חשמלית. קצב זה ממשיך ברוב השיר. גרסת הסינגל הרגילה נמשכת 4 דקות 21 שניות ונבדלת מגרסת האלבום על ידי המבוא של 40 שניות וסולו סינתיסייזר ארוך יותר שמתחיל בדקה 2:33. ההקדמה מושמעת על מקלדת אלקטרונית ונעזרת במצלתיים, תופים וגיטרה. לפסקול הסרט רפסודיה בוהמית, המבוא היחיד מתווסף לגרסת האלבום ויוצר עריכה של 3 דקות 43 שניות. מלבד The Works, השיר נמצא באלבומים Greatest Hits II, Box of Tricks וב-Absolute Greatest. פרדי מרקיורי - שירה בריאן מיי - גיטרה חשמלית רוג'ר טיילור - תופים אלקטרוניים ג'ון דיקון - גיטרה בס, סינתיסייזר, גיטרות קצב חשמליות ואקוסטיות פרד מנדל - סינתיסייזר Freestone, Peter; Evans, David (2001). Freddie Mercury: An Intimate Memoir by the Man who Knew Him Best. Omnibus Press. ISBN 978-0-7119-8674-9. (דף הספר באתר "גוגל ספרים" ) Sky, Rick (1994). The show must go on: the life of Freddie Mercury. Carol Pub. Group. ISBN 0-8065-1506-6. Sutcliffe, Phil; Hince, Peter; Mack, Reinhold (15 בנובמבר 2009). Queen: The Ultimate Illustrated History of the Crown Kings of Rock. MBI Publishing Company. ISBN 978-0-7603-3719-6. {{cite book}}: (עזרה) (דף הספר באתר "גוגל ספרים" ) מידע על היצירה "I Want to Break Free" באתר מיוזיק בריינז מידע על הקומפוזיציה "I Want to Break Free" באתר AllMusic גרסאות נוספות ל"I Want to Break Free" באתר SecondHandSongs Nolan, Paul (19 במאי 2005). "Live at the Point Depot". Hot Press. אורכב מ-המקור ב-31 בינואר 2017. נבדק ב-8 בינואר 2017. {{cite journal}}: (עזרה) Dome, Malcolm (29 באוגוסט 2016). "Queen albums ranked from worst to best". Classic Rock. נבדק ב-22 בנובמבר 2020. {{cite web}}: (עזרה)
אדמונד דארץ' לואיס

אדמונד דארץ' לואיס (באנגלית: Edmund Darch Lewis;‏ 17 באוקטובר 1835 – 12 באוגוסט 1910) היה צייר נוף אמריקאי, הידוע בסגנונו ובציורים הימיים בצבעי שמן או צבעי מים. לואיס נולד בפילדלפיה, פנסילבניה, במשפחה אמידה. והחל להתאמן בגיל 15 אצל הצייר פול ובר יליד גרמניה (1823–1916) מאסכולת נהר ההדסון. בגיל 19 הוא הציג באקדמיה לאמנויות פנסילבניה, ונבחר כחבר באקדמיה בגיל 24. עבודתו המוקדמת של לואיס בצבעי שמן, בעקבות הכשרתו המצוינת, נחשבת עם עליונה טכנית גבוהה יותר מעבודתו המאוחרת. הוא נסע ברחבי פנסילבניה, ניו ג'רזי וניו יורק, צייר סצינות נהרות, ובמשך שני עשורים הוא נסע להרים הלבנים וצייר נופים של הרים, נהרות ואגמים. הוא צייר ציורים ימיים נרחבים ברחבי ניו אינגלנד, והפך לאמן פורה ומצליח. עבודתו זכתה להערכה בגלל הזוהר והברק שבנופים. בגלל היצירה התוססת, הוא נחשב לאחד הציירים הלומיניסטים באסכולת נהר הדסון. לאחר שליטה גדולה בציור בצבעי שמן בתחילת הקריירה שלו, לואיס עבר לציור בצבעי מים. אף על פי שלא הצטיין מבחינה טכנית, עבודותיו בצבעי המים היו נערצות בגלל האור והזוהר שבהם - לומיניזם טהור. לואיס המשיך לייצר בדים בקצב ייצור המוני. בהמשך החיים, כאמן אמיד, לואיס אסף אמנות דקורטיבית, כולל ריהוט, קרמיקה, שטיחי קיר וציורים של המאסטרים. היו לו שני בתים סמוכים שנבנו ברחוב 22 במרכז פילדלפיה כדי להציג את האוסף שלו לקהל בפילדלפיה. לואיס נפטר ב־12 באוגוסט 1910. מדיה וקבצים בנושא אדמונד דארץ' לואיס בוויקישיתוף John Howard Brown, Lamb's Biographical Dictionary of the United States, James H. Lamb Company, 1903. (באנגלית) "American Paintings Sought" Braff, Phyllis (1999-10-03). "ART REVIEWS; Abstractions, Faces and the Sea". The New York Times (באנגלית אמריקאית). ISSN 0362-4331. נבדק ב-2020-06-13.
סוזי מ. ברסטו

סוזי מ. ברסטו (באנגלית: Susie M. Barstow;9 במאי 1836 – 12 ביוני 1923) הייתה ציירת אמריקאית, הקשורה לאסכולת נהר ההדסון, שהייתה ידועה בנופיה הזוהרים - לומיניזם. סוזי מ. ברסטו הייתה בתם של סוחר התה של העיר ניו יורק, סמואל ברסטו (1805–1884) ומרי טיילר בלוסום (1813–1895), ששושלתם נובעת מאחד הנוסעים המקוריים של המייפלאואר. היא למדה במכללת הנשים רוטגרס בניו יורק, סיימה את לימודיה בשנת 1853 וקיבלה הכשרה אמנותית נוספת באירופה. במשך מספר שנים לימדה במכון לאמנויות ומדעים בברוקלין. נופיה הבוגרים של ברסטו מייצגים שלווה ומלאים באור. היא הציגה באקדמיה הלאומית לעיצוב בשנת 1858, באגודה לאמנות בברוקלין ובאקדמיה לאמנויות יפות בפנסילבניה. באותה תקופה לא היו לאמניות נשים את אותן ההזדמנויות להציג את עבודותיהן כמו שעשו אמנים גברים, ולכן עבודתה נותרה לא ידועה יחסית, עד שהיסטוריוני האמנות החלו לבחון מחדש עבודות של נשים מאסכולת נהר הדסון. עבודתה נכללה בתערוכה המקיפה "נזכור את הנשים: נשות אסכולת נהר ההדסון" בשנת 2010 באתר ההיסטורי הלאומי תומאס קול בקאטסקיל, ניו יורק, ותערוכת 2019 "צבע הירח: ציור ירח ב -2019" אמנות אמריקאית "במוזיאון נהר ההדסון ביונקרס, ניו יורק, שם הייתה ברסטו אמנית מובלטת לצד יצירות מאת תומאס קול, אלברט בירסטדט, וג'ורג' איננס, בין השאר. ברסטו, הייתה חברה במועדון ההרים האפלצ'יאני, כי הייתה מטיילת מושבעת שטיפסה על מאות הרים בניו יורק ובניו אינגלנד - כולל כל הפסגות העיקריות של קטסקייל, ההרים לבנים ואדירונדאק - כמו גם באירופה. (האלפים והיער השחור). לעיתים קרובות היא יצאה למסעות לאורך נהר ההדסון ובהרים ששילבו טיולים עם רישומים וציור. ברסטו מצאה ששמלות נשים בתקופתה מסורבלות מדי ולא מעשיות, ופיתחה לבוש טיולים שכלל מגפיים חזקות וחצאיות מקוצרות בשילוב מכנסיים (שילוב שדגלה בו תנועת הרפורמה בלבוש נשים (אנ')). ברסטו מעולם לא התחתנה. אחייניתה סוזי ב. סקילדינג הפכה גם היא לאמנית ומאיירת, והשתיים המשיכו לשרטט משימות ביחד. מדיה וקבצים בנושא סוזי מ. ברסטו בוויקישיתוף סוזי מ. ברסטו, באתר "Find a Grave" (באנגלית) Susie M. Barstow, THE HISTORY OF PAINTING REVISITED (באנגלית) New York Times New York State Poll, June 2008, ICPSR Data Holdings, ‏2009-12-03 The Grand Women Artists of the Hudson River School, Smithsonian Magazine (באנגלית) The Hudson River Museum Presents The Color of the Moon: Lunar Painting in American Art, Hudson River Museum (באנגלית)
גזפרום גז נוזלי

גזפרום גז נוזלי (ברוסית: Газпром сжиженный газ) היא חברה בת של תאגיד גזפרום לאספקת גז נוזלי. החברה כוללת ארבעה סניפים באזורים שונים בטטרסטן: קאזאן, בווינסקיה וניז'נקאמסק. החברה הוקמה ב-31 באוגוסט 1998. ב-4 במרץ 2010, החברה הועברה לאחריות חברת גזפרום גזאנרגוסט, חברת-בת אחרת של גזפרום העוסקת במכירת פחמימנים נוזליים, מוצרי נפט וגופרית. בשנת 2018 מונה לאוניד איוואנוב למנכ"ל החברה. ביוני 2020 ארעה תקרית של פיצוץ במתקן לאחסון גז נוזלי של החברה בעיר קאזאן, התקרית הביאה למותו של אדם אחד ופציעת שניים נוספים. בעקבות התקרית הוכרז על מצב חירום באזור. הפעילויות העיקריות של החברה כוללות מכירות סיטונאיות של גז נוזלי לצרכנים באמצעות משלוח ברכבת ובמשאיות; מכירה קמעונאית של גז נוזלי דרך רשת של תחנות דלק ובצילינדרים ביתיים; מתן שירותים לאחסון גז נוזלי וביצוע הזמנה במתקני תחנת דלק של גזפרום. הנכסים הקמעונאיים של החברה כוללים 22 תחנות דלק ותחנת דלק רב-דלקית. לאורך כל שנות קיומה מספקת החברה אספקת גז נולי לצרכנים בטטרסטן ואזורים אחרים של הפדרציה הרוסית. אתר האינטרנט הרשמי של גזפרום גז נוזלי (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.